بایراکلی مسیت

بجراکلی مسجد ( بیراکلی مسجد وی آکھئیا جاندا اے) سربیا دے راجگھر بلغراد چ واقع اک وڈی مسیت اے ۔ ایہہ 1575ء اوس ویلے اساری گئی جدوں سربیا سلطنت عثمانیہ دے راج تھلے سی 1717ء توں 1739ء تک سربیا تے آسٹریا دے مل دے دوران اس مسیت نوں رومن کیتھولک گرجے چ تبدیل کر دتا گئیا پر جدوں عثمانیاں نے شہر تے دوبارہ مل ماری تے اس دی مسیت دی حثیت نوں بحال کر دتا گئیا ۔ 18 مارچ 2004ء چ مسیت چ اگ لگن نال اس نوں شدید نقصان ہوئیا پر بعد چ اس دی مرمت کر دتی گئی سی ۔